ທ່ານ ທຣຳ ທີ່ກຳລັງປິ່ນປົວໂຄວິດ-19 ຢູ່ນັ້ນ ມີແຜນທີ່ຈະເຂົ້າຮ່ວມ ການໂຕ້ວາທີ ຄັ້ງທີ 2 ກັບທ່ານ ໄບເດັນ
ຄະນະກຳມະການ ກ່ຽວກັບ ການໂຕ້ວາທີປະທານາທິບໍດີ, ເຊິ່ງແມ່ນກຸ່ມທີ່ ບໍ່ຫວັງຜົນກຳໄລ ທີ່ສະໜັບສະໜູນການໂຕ້ວາທີນັ້ນ, ແມ່ນຍັງບໍ່ໄດ້ອອກມາໃຫ້ຄຳເຫັນ ກ່ຽວກັບ ບັນຫານີ້ເທື່ອ. 
ປະທານາທິບໍດີ ສະຫະລັດ ທ່ານ ດໍໂນລ ທຣຳ ແລະ ຜູ້ລົງແຂ່ງຂັນເອົາຕຳແໜ່ງປະທານາທິບໍດີສັງກັດພັກເດໂມແຄຣັດ ທ່ານ ໂຈ ໄບເດັນ ໄດ້ກ່າວໃນວັນອັງຄານວານນີ້ວ່າ ພວກເພິ່ນຕັ້ງໜ້າລໍ ຄອຍການໂຕ້ລາທີຄັ້ງທີສອງຂອງພວກເພິ່ນໃນອາທິດໜ້າ, ແຕ່ບັນຫາການຕິດໄວຣັສໂຄໂຣນາຂອງທ່ານ ທຣຳ ໄດ້ເຮັດໃຫ້ມີຄຳຖາມຕ່າງໆ ກ່ຽວກັບ ລະບຽບການດ້ານສຸຂະພາບສຳລັບການ ໂຕ້ວາທີດັ່ງກ່າວ ເມື່ອຖືກຖາມ ກ່ຽວກັບ ຄວາມປອດຂອງການເຂົ້າຮ່ວມໃນການໂຕ້ວາທີນັ້ນ, ທ່ານ ໄບເດັນ ໄດ້ກ່າວຕໍ່ບັນດານັກຂ່າວວ່າ ທ່ານຫວັງວ່າ “ຈະມີການປະຕິບັດຕາມທຸກລະບຽບການ,” ແລະວ່າ “ຖ້າທ່ານ ທຣຳ ຍັງມີ COVID ພວກເຮົາກໍບໍ່ຄວນມີການໂຕ້ວາທີ ” ທ່ານ ໄບເດັນ ໄດ້ກ່າວວ່າ ທ່ານຈະປະຕິບັດຕາມແນວທາງຂອງສະຖານທີ່ພະ ຍາບານຄລີຟແລນ ແລະ ຄຳແນະນຳຂອງບັນດາແພດໝໍ ທ່ານ ທຣຳ ໄດ້ຂຽນຂໍ້ຄວາມໃນທວິດເຕີວ່າ “ຂ້າພະເຈົ້າຕັ້ງໃຈລໍຄອຍການໂຕ້ວາທີໃນຄືນວັນພະ ຫັດ, ວັນທີ 15 ຕຸລາ ນີ້ໃນນະຄອນ ໄມອາມີ ມັນຈະດີຫຼາຍ ” ທ່ານ ທຣຳ ຖືກກວດມີຜົນພວກສຳລັບ COVID-19 ເປັນຄັ້ງທຳອິດໃນວັນພະຫັດທີ່ຜ່ານມາ ແລະ ໄດ້ເຂົ້າໂຮງໝໍເປັນເວລາ 72 ຊົ່ວໂມງລະຫວ່າງ ຄືນວັນສຸກ ແລະ ວັນຈັນ ອີງຕາມແຜນການນັ້ນ, ການເຂົ້າຮ່ວມຂອງທ່ານໃນງານດັ່ງກ່າວ, ໃນລະຫວ່າງທີ່ພວກເພິ່ນຕອບຄຳຖາມຂອງບັນດາຜູ້ລົງຄະແນນສຽງນັ້ນ, ອາດມີຄວາມສ່ຽງດ້ານສຸຂະພາບ, ອີງຕາມແນວທາງຈາກສູນກາງເພື່ອການຄວບຄຸມ ແລະ ປ້ອງກັນໂຣກ ຫຼື CDC, ເຊິ່ງໄດ້ພິຈາລະນາຄົນທີ່ຕິດເຊື້ອໄວຣັສ ຈະແຜ່ເຊື້ອໄດ້ 10 ຫາ 20 ວັນ ຈາກຕອນເລີ່ມຕົ້ນຂອງ ອາການ ຄະນະກຳມະການ ກ່ຽວກັບ ການໂຕ້ວາທີປະທານາທິບໍດີ, ເຊິ່ງແມ່ນກຸ່ມທີ່ ບໍ່ຫວັງຜົນກຳໄລທີ່ສະ ໜັບສະໜູນການໂຕ້ວາທີນັ້ນ, ແມ່ນຍັງບໍ່ໄດ້ອອກມາໃຫ້ຄຳເຫັນ ກ່ຽວກັບ ບັນຫານີ້ເທື່ອ ທ່ານ ທຣຳ ແລະ ທ່ານ ໄບເດັນ ໄດ້ຢູ່ຫ່າງກັນປະມານ 4 ແມັດເທິງເວທີໃນວັນອັງຄານທີ່ຜ່ານມາ, ຢູ່ເມືອງ ຄລີຟແລນ ລັດ ໂອໄຮໂອ CDC ໄດ້ແນະນຳຢ່າງໜ້ອຍ 2 ແມັດສຳລັບຈຸດປະສົງການຢູ່ຫ່າງກັນໃນສັງຄົມ ທ່ານ ທຣຳ ໄດ້ເດີນທາງກັບໄປທຳນຽບຂາວໃນຕອນແລງວັນຈັນທີ່ຜ່ານມາ ແພດສ່ວນຕົວຂອງທ່ານ, ດຣ ຊອນ ຄອນລີ, ໄດ້ກ່າວໃນຖະແຫຼງການສະບັບນຶ່ງເມື່ອວັນອັງຄານທີ່ຜ່ານມາວ່າ ທ່ານປະທານາທິບໍດີ “ໄດ້ພັກຜ່ອນຢ່າງເຕັມທີ່ໃນຄືນທຳອິດຢູ່ບ້ານ, ແລະ ມື້ນີ້, ທ່ານໄດ້ລາຍງານວ່າບໍ່ມີອາການ ”